Ego Hugo Belin archidiaconus notum facio quod Matheus clericus de Arneto dedit et concessit Deo et ecclesie S. Martini Eduensis scilicet quatuor sextaria avene et unum sextarium vini in villa de Corbeton. Filii Denaurin debent tria sextaria avene et unum sextarium vini, Petrus et Renaudus frater ejus unum sextarium avene. Dedit siquidem terram que est in parochia S. Prejecti juxta fraxinum que est juxta viam publicam que ducit Eduam. Istam donationem laudaverunt mater dicti Mathei, de cujus capite erat, et Arnulphus Trutinus dicti Mathei uterinus, tunc temporis Antignei prepositus, cum omnibus filiis suis. Laudavit etiam hoc Aalis dicti Mathei soror et Erardus maritus suus, et Felicitas sepedicti Mathei marteria cum marito suo. Anno MCC XIX.